السلام عليكم ورحمة الله وبركاته. اهلا بحضراتكم في المقطع رقم سانية واحدة عشان مش هو ده المقطع رقم آآ ربعمية تسعة وعشرين من مقاطع حظر التجول. والحلقة السابعة من حلقات تدبر سورة صاد. ارجو من حضراتكم تجيبوا المصاحف
افتحوا معي سورة صاد. الصورة رقم تمانية وتلاتين بعد الايات الاخيرة اللي تدبرناها امبارح عن حسن المئاب وشر المئاب فاكرين حسن المآب الجنات المفتحة الابواب والفاكهة الكثيرة والشراب ومتع الجنة
وشر المئاب جهنم وما فيها من حميم وغساق ومشهد بقى تخاصم اهل النار والخناقة اللي شفناها امبارح بين الاتباع والمتبوعين كل فريق بيلقي اللوم على الاخر بعد ما ربنا عرض لنا المآبين. حسن المآاب وشر المآب
امر الله نبيه ان يخلي مسئوليته اقرا بقى معي الاية خمسة وستين والاية ستة وستين. اعوذ بالله السميع العليم من الشيطان الرجيم قل انما انا منذر وما من اله الا الله الواحد القهار
رب السماوات والارض وما بينهما العزيز الغفار قل تلقين للنبي عليه الصلاة والسلام. قل تلقين بيلقن ماذا يقول؟ النبي ما كانش بيتكلم من دماغه. القرآن مش لما كان يتقال له قل كان بيقول لنا قل
كل قل في القرآن يعني يقول يا محمد. رد عليهم. هم قالوا عنك فاكرين قالوا ايه يا عم النبي عليه الصلاة والسلام؟ ارجع بسرعة معي بعينك في الاية اربعة بس بسرعة بسرعة هات الاية اربعة
وعجبوا ان جاءهم منذر منهم وقال الكافرون هذا ساحر كذاب فربنا في الاية خمسة وستين امره لاعرفهم بنفسك بقى عرفهم بقى قل لهم بتاعك ، قل لهم وزيفتك قل انما انا منذر
شغلتي الوحيدة اني انذركم. مش شغلتي اني اقنعكم. وان كان كان بيحاول اقناعهم لكن دي مش شغلة النبي خالص ولا وظيفتي اني اجبركم والنبي لم يجبر احد. لا اكراه في الدين
انا عملت اللي علي لغاية هنا. قل انما انا منذر الكورة في ملعبكم ارجع معي بسرعة للاية خمسة. ارجع معي بسرعة الاية خمسة. اجعل الالهة الها واحدا؟ ان هذا لشيء عجاب
اه ايوة هو اله واحد هو اله واحد. هو الاله الواحد كمان اقرا معي الاية خمسة وستين. بترد عليها. قل انما انا منذر. وما من اله الا الله الواحد دلوقتي احنا امام عقيدتين. عقيدة تعدد الالهة
عندهم اله للخير واله للشر واله للنور واله للزرع واله للحرب واله للحب مش ممكن. الهة لكل حاجة. كل اله بيعمل حاجة الحتة بتاعته نعملها كويس بس هي الحتة بتاعته. هو دي دي عقيدة تعدد الالهة
او عقيدة الاله الواحد الذي لا يحتاج لالهة اخرى تساعده اذا هو واحد لكن كلمة واحد ممكن تخلي بعض الناس تظن انه ضعيف لان واحد اضعف من اتنين او تلاتة او اربعة يعني لو واحد قال لك انا جاي
اتخانقت في الشارع. قلت له ياه! عملوا فيك حاجة؟ قالوا لا ما تخافش ده هو كان واحد. يعني اتخانقت مع واحد. يعني لو اتخانق مع تلاتة اربعة مشكلة فربنا واحد
لكنه قهار قهار اقرا معي خمسة وستين قل انما انا منذر وما من اله الا الله الواحد القهار واحد بس قهار بسم الله الواحد جه في القرآن الكريم ست مرات
كلها كانت مقترنة بسم الله القهار واسم القهار جه ست مرات. كلها في المواضع الستة دول. بس دايما كان الله الواحد القهار الواحد القهار يعني ممكن نقول ان الواحد القهار اسم من اسماء الله
طيب اللي تعجبوا من التوحيد لان الهتهم ضعيفة. وكل اله منهم له وزيفة الاية خمسة اجعل الالهة الها واحدا؟ ان هذا لشيء عجاب. بيتعجبوا. لا ما تتعجبوش الاله الواحد ده مش زي الهتكم لا ده واحد بس قهار
انتم اله الحب عندكم مش قهار. اله الزرع مش قهار. اله عند اله الواحد القهار الله الواحد القهار. طيب طب ما في سؤال بقى طب ما هو فيه قهارين كتير برضو
في ناس بتقهر الملايين بتغتصب بالسلطة وبتغتصب ارضها وبتعتقل الناس بدون وجه حق وبتقتل وبتبيد الاوروبيين ابادوا اكتر من ميت مليون من اهل امريكا الاصليين اللي سموهم الهنود الحمر ولا علاقة لهم لا بالهنود ولا بحاجة ولا حمر
اهل امريكا الاصليين امريكانز من فوق المية مليون تم ابادتهم يبقى الامريكان دول الامريكان الاصليين قهروا من الجداد البيض قهروه. يبقى دول قاهرين برضه هتلر اباد ملايين الاوروبيين خلي بالك
هتلر قتل غجر وبلاروس وبولنديين وعجزة ويهود مش اليهود بس باش الناس تبقى عارفة يبقى هتلر قاهر هو كمان. صح؟ اه طيب هتلر قهر والاباء المؤسسين قهروا هم كمان ميت مليون على الاقل
وموسوليني قهر واحتل ليبيا وقتل ناس كتير ورؤساء فرنسا اللي احتلوا الجزاير قهروا هم كمان هم كل دول فين دلوقتي قهرهم الموت يبقى القهار الحقيقي واحد بس الله الواحد القهار. هو الواحد الذي لا يقهر وهو القهار الذي لا يقهره الموت
كل زالم ممكن يقهر الناس ويقهر الشعوب لكن هيجي له يوم ويقهر ما حدش يقدر يهرب من الموت في سورة الجمعة. قل ان الموت الذي تفرون منه فانه ملاقيكم. ثم تردون الى عالم الغيب
والشهادة فينبئكم بما كنتم تعملون. قضية الكورونا اللي احنا فيها دي اية من ايات الله كم واحد كان فاكر نفسه مطمئن على نفسه جدا لان معه فلوس ويوم ما يمرض
تاخد طيارة خاصة ويطلع على اكبر مستشفى في العالم يتعالج عند اكبر دكتور في العالم الكورونا قشت ناس مليارديرات فلوسها ما نفعتهاش قل ان الموت الذي تفرون منه فانه ملاقيكم
ثم تردون الى عالم الغيب والشهادة. فينبئكم بما كنتم تعملون اقرا معي الاية سبعة وستين وتمانية وستين معي في سبعة وعشرين اتنين وستين الايتين دول من اخطر ما يمكن قل هو نبأ عظيم
انتم عنه معرضون الموضوع ده كبير اوي بس انتم مش واخدين بالكم قل هو نبأ عظيم. انتم عنه معرضون قل هو ايه هو؟ ايه هو النبأ العظيم ده؟ اللي هو ايه
هنا فيه تلات تفاسير اربعة الحقيقة واحد تفسير حسب السباق وتفسير حسب اللحاق وتفسير حسب السياق السباق ما سبق من كلام اللحاق ما يلحق من كلام الكلام اللي جاي الايات اللي بعد كده
السياق يعني السباق واللحاق مع بعض. كونتكست عينك بقى معي السبعة وستين وتمانية وستين قل هو نبأ عظيم انتم عنه معرضون لو سبق لو هنفسر حسب السباق يبقى الايتين دول نهاية فقرة معينة
عندنا هنا سباق قريب وسباق بعيد. يعني ايه؟ فيه ايات سبقت قريبة وايات سرقت بعيدة شوية حسب السباق القريب الايات القريبة ايه الكلام اللي سبق الايتين سبعة وستين وتمانية وستين؟ بص معي في ستة وستين
تمانية وستين بتقول ايه؟ قل انما انا منذر وما من اله الا الا الله الواحد القهار قل هو نبأ عظيم انتم عنه معرضون. يبقى النبأ العظيم هو وحدانية الله ده لو فسرنا حسب السباق القريب
الله الواحد القهار قل هو نبأ عظيم. ان الله هو الواحد القهار لو فسرنا حسب السباق البعيد بقى الايات الابعد من كده شوية هنلاقيها الايات اللي بتتكلم عن حسن المئاب وشر المئاب
اللي هي البعث والحساب ودخول الجنة او دخول النار. هو ده النبأ العظيم اللي الناس عنه معرضة. لو هنفسر حسب السباق البعيد الناس عنده معرضة واللي مش معرض عنه مش مدي له الاهتمام الكافي موضوع البعث والحساب. اسأل نفسك كده هل انت معرض
عن مسألة البعث والحساب صعب ان حد فينا يقول اه انا معرض لا مش معرض. طب انت مهتم كفاية بالموضوع ده يعني اه هل انت بتراجع نفسك كل شوية وتفتكر ان انت ممكن بكرة ما تكونش موجود
الاسبوع الجاي ما تكونش موجود هل انت مستعد وجاهز قل هو نبأ عظيم انتم عنه معرضون. مسألة الموت والبعث بعد الموت والحساب والجنة والنار. مسألة. طيب. طب تعال بقى ده لو احنا هنفسر
حسب اللحاق لو هنفصل اسبق لو هنفسر بقى حسب اللحاق يعني حسب الايات اللي جاية. يبقى الايتين دول سبعة وستين وتمانية وستين هم بداية فقرة جديدة قل هو نبأ عظيم انتم عنه معرضون. اللي جاي ايه ؟ قصة خلق ادم وقصته مع الشيطان
هي دي النبأ العظيم اللي الناس عنه معرضة اللي هو باقي الصورة بقى ابتداء من الاية واحد وسبعين كل بقى ده الصورة كلها للاخر اللي هي بكرة ان شاء الله هناخدها اللي هي قصة ادم
خلق ادم قصته مع الشيطان واسجاد الملائكة وعدم سجود الشيطان. قل هو نبأ عظيم انتم عنه معرضون عزيم يا جماعة قصة زي اي قصة في القرآن لا مش زي اي قصة في القرآن
قصص القرآن كله مهم ان كله بناخد منه العبرة لكن اهم قصة في القرآن هي قصة ادم لانها ليست فقط للعبرة قصة ادم قصص تأسيسي. يعني بتؤسس حياتك العمارة الطويلة البرج الطويل العشرين دور اللي انت شايفه ده
مش مبني فوق الارض. لأ ده فيه حفرة اتعملت قبل ما يتبني واترمى فيها دبش وزلط وحديد حاجة بتسمى الاساسات الاساسات دي بعد كده اتحط فيها اتبنى جواها اتبنى عليها المبنى اللي انت شايفه فوقك ده. فالمبنى ده بدون
يقع بمنتهى السهولة. مع اول هزة هيقع لو بدون اساس. اساس حياتك هو قصة ادم ايه رأيك بقى ادم يمثلني ويمثلك ويمثلك يمثلك انت كمان على فكرة. مش حواء خلاص؟ كل ما تشوف اسم ادم في القرآن كل ما حضرتك تشوفي اسم ادم في القرآن
اعتبريه انت قصتنا اقرا سبعة وستين من تمانية وستين. قل هو نبأ عظيم انتم عنه معرضون. طب لو هنفسر حسب السياق بقى. كله سباق ولا يبقى القرآن كله هو هذا النبأ العظيم اللي الناس معرضة عنه
سواء كلامه عن البعث والحساب بما فيها قس او بما فيه قصة ادم كله القرآن كله نبأ عظيم الناس معرضة عنه اقرا معي تسعة وستين وسبعين ما كان لي من علم بالملأ الاعلى اذ يختصمون
يوحى الي الا انما انا نذير مبين النبي عليه الصلاة والسلام امر انه يقول انا ما كنتش اعرف حاجة عن الاختصام اللي حصل في الملأ الاعلى يعني ايه معي تسعة وستين كده ما كان لي من علم بالملأ الاعلى اذ يختصمون
يوحى الي الا انما انا نذير مبين انا اوحي الي مسألة الاختصام اللي حصل في الملأ الاعلى. ايه الاختصام يعني يعني ايه اختصام حصل في الملأ الاعلى يعني فيها تفاسير افضل تفسير فيهم
الاية تلاتين في سورة البقرة لما ربنا قال واذ قال ربك للملائكة اني جاعل في الارض خليفة ربنا اخبر الملائكة بامر سيفعله قالوا اتجعل فيها من يفسد فيها ويسفك الدماء سألوه
هتجعل في الارض حد بيسفك الدماء وبيفسد ونحن نسبح بحمدك ونقدس لك. واقترحوا اقتراح بديل قال اني اعلم ما لا تعلمون. فربنا رد عليهم القرار اتاخد انتم ما عندكوش العلم اللي عندي
هل ده يوصف بالمخاصمة اللي يخاصم الله يكفر المفسرين قالوا ايه ان هناك سؤال اتجعل فيها من يفسد فيها ويسفك الدماء؟ سؤال وهناك اقتراح بديل ونحن نسبح بحمدك ونقدس لك
وربنا رد عليهم قال اني اعلم ما لا تعلمون. قالوا المفسرين فحسن تسمية هذا بالمخاصمة لكن الحقيقة لأ معلشي ما فيش حاجة اسمها حسن تسميتها ده بالمخاصمة. الموضوع اكبر من كده يا جماعة. لا احد يجرؤ انه يسميها مخاصمة
حتى لو كان في سؤال واقتراح بديل ورد من الله. لكن النقطة هي مين اللي سماها مخاصمة ربنا هو اللي سماها مخاصمة مش الملائكة اللي سمتها مخاصمة. مش النبي اللي سماها مخاصمة. زي بالزات ما ايه اب وابنه يتناقشوا نقاش عادي كده. والابن يسأل ابوه والاب
اشرح له قل ابني طب يسأل تاني والاب يشرح له. تاني يوم الاب تقول له فاكر الخناقة بتاعتنا امبارح ؟ مقبول ان الاب يقول كده لكن مش مقبول ان الابن يقول لابوه فاكر الخناقة بتاعتنا امبارح لا ده مش مقبول
فهنا الطرف الصغير ما بيسميهاش خناقة الطرف الصغير ما سمهاش مخاصمة. لكن هذا هذا وصف الله سبحانه وتعالى هو الذي وصفه ازا هزا تمام ربنا هو اللي امر النبي انه يقول كده. ما كان لي من علم بالملأ الاعلى اذ يختصم
يوحى الي انما الا انما انا نذير مبين انا فقط ببلغ اللي بيوحى الي ومش بزود من عندي ولا كلمة النهاردة الدرس قصير. بكرة بازن الله نخلص تدبر سورة صدر. ونبدأ من بعد بكرة ان شاء الله سورة الزمر
الايام دي ممكن يكون الدروس قصيرة شوية عشان في عندي بعض الالتزامات ونتوقف هنا الليلة. اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب فاجعله قوة لنا فيما تحب
وما زويت عنا مما نحب فاجعله فراغا لنا فيما تحب اللهم اجعل حبك احب الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين
واجعلنا ممن يحبك ويحب ملائكتك وانبيائك ورسلك وعبادك الصالحين اللهم احيي قلوبنا بحبك. واجعلنا لك كما تحب. اللهم اجعلنا نحبك بكل قلوبنا ونرضيك كل اجسادنا. اللهم اجعل حبنا كله لك وسعينا كله في مرضاتك
اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة قلوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم بحق كل حرف في كتابك تلوناه او تدبرناه
اكفنا واهلينا شر كل من يكيد لنا ولهم واحفظنا واياهم من شرورهم ونجعلك اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه ايد بنصرك المرابطين في الارض المباركة فلسطين. وانصرهم
من نصرهم واخذل من خذلهم وطهر المسجد الاقصى من الدنس فانهم لا يعجزونك اللهم من قضى منا بالوباء المنتشر فاكتبها له شهادة ومن كان منا او من احبابنا او من اخواننا او من اخواتنا او من مشايخنا او من علمائنا او من اصحاب الحقوق علينا
حاملا له او مريضا به فالبسه ثوب الصحة والعافية عاجلا غير اجل. ومن لم يصب به فقهه شره وابعده عنه ولا تسلطه والا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك
وتوحدت على دعوتك وتعاهدت على نصرة شريعتك. فوثق اللهم رابطتها. وادم ودها واهدها سبلها واملأها بنورك الذي لا يخبو. واشرح صدورها بفيض الايمان بك وجميل التوكل عليك واحييها يا ربنا بمعرفتك
وقامتها يا مولانا على الشهادة في سبيلك انك نعم المولى ونعم النصير. والسلام عليكم ورحمة الله وبركاته. ونراكم غدا باذن الله في نفس الموعد ان كنا من اهلك الدنيا